Influencer (סרט)

Influencer (בעברית: משפיען / משפיענית ) הוא סרט אימה פסיכולוגית (אנ') אמריקאי משנת 2022. הסרט בוים על ידי קרטיס דייוויד הרדר, שכתב את התסריט בשיתוף עם טש גוטיקונדה. בסרט מככבים אמילי טננט (אנ'), קסנדרה נאוד (אנ'), רורי ג'יי. סייפר ושרה קאנינג (אנ'). מדיסון היא משפיענית ברשתות החברתיות שנעזרת בחופשה שלה בתאילנד כדי לקדם את עצמה וכן מספר חברות שהיא משווקת ברשת. למרות שהפוסטים שמדיסון מעלה מצביעים על עושר וחיי זוהר, מדיסון עצמה שוהה בעיקר בחדר במלון, אוכלת אוכל תאילנדי ועצובה מכיוון שבן זוגה, ריאן לא בא איתה. במהלך החופשה, מדיסון מתחברת לצעירה בשם סי.וו שלוקחת אותה לאתרים תיירותיים פופולריים. השתיים חוזרות למלון ומדיסון מגלה שמישהו פרץ לחדר שלה וגנב לה את הדרכון. סי.וו מציעה שמדיסון תאריך את החופשה עד שהדרכון החלופי יגיע. מדיסון מסכימה וביום למחרת, סי.וו לוקחת אותה לאי נטוש, שם סי.וו נוטשת את מדיסון. סי.וו חוזרת ובעזרת הדרכון של מדיסון (אותו היא גנבה) והרשתות החברתיות, היא מעמידה פנים שמדיסון לקחה הפסקה מעבודתה כמשפיענית רשת. למרות זאת, סי.וו לא מסופקת ומחליטה להתחבר לעוד משפיענית בשם ג'סיקה. בדומה למה שקרה עם מדיסון, סי.וו פורצת לחדרה של ג'סיקה וגונבת את רכושה. לאחר מכן, סי.וו וג'סיקה חוזרות לחדר של מדיסון במלון. בחדר, השתיים מוצאות את ריאן, שהחליט להגיע לתאילנד ולהפתיע את מדיסון עם הצעת נישואין. סי.וו משקרת ומספרת שמדיסון הסכימה לה להישאר בחדר שלה, אך ריאן וג'סיקה לא מאמינים לה. למחרת, ג'סיקה ממשיכה לחשוד בסי.וו ומתעמתת איתה, אך סי.וו הורגת את ג'סיקה. לאחר מכן, סי.וו מנסה לשכנע את ריאן שמדיסון החליטה להיפרד ממנו במטרה לשכב עם גברים אחרים. ריאן לא מאמין לה ומגלה שמדיסון נחטפה על ידי סי.וו ושהיא זאת שפרסמה את הפוסטים במקום מדיסון. ריאן דורש מסי.וו לקחת אותו אל מדיסון, אך סי.וו הורגת אותו ולאחר מכן מפרסמת שקרים אודותיו ברשתות החברתיות תחת חשבונה של מדיסון. סי.וו חוזרת אל האי כדי להסתיר את הגופות של ריאן וג'סיקה, אך מתגלה שמדיסון נשארה בחיים. השתיים נאבקות ומדיסון מצליחה לגבור על סי.וו ולגנוב את הסירה שלה. הסרט מסתיים כשסי.וו צופה במדיסון מתרחקת מהאי ומחייכת. אמילי טננט (אנ') - מדיסון. קסנדרה נאוד (אנ') - סי.וו. שרה קאנינג (אנ') - ג'סיקה. רורי ג'יי. סייפר - ריאן. פול ספורייה (אנ') - רופרט. ג'סטין סאמס - ג'יי. השירים הבאים הושמעו במהלך הסרט: "Dan Kanvis - "Skeleton. "Jason Nolan - "Peach. "Brokenchord - "Door Shutter. "Mascott - "Happy to Be Here. "Elephanz - "Bullit. "Orlando Angelo - "Party. "Orlando Angelo - "Reckless. "Bowlz - "Beat Back. "Bowlz - "Next To You. "Attar - "Dancing On My Glock. "Attar - "Like Ugh. "YNG Martyr - "1992. "Szlenderman - "Something in the Water. "Konteks - "Bossa De Amazones. "Nicholas Franchise - "Getup. הסרט הוקרן לראשונה ב-16 באוקטובר 2022 בפסטיבל הסרטים "Brooklyn Horror Film Festival (אנ')". הסרט הוצג במספר פסטיבלים נוספים ולאחר מכן זכויות ההפצה שלו נרכשו על ידי רשת הזרמת המדיה "Shudder (אנ')", שהחלה להפיץ את הסרט במאי 2023. האתר Rotten Tomatoes העניק לסרט ציון של 92% טריות על סמך 49 ביקורות. האתר Metacritic העניק לסרט ציון של 66/100 על סמך 6 ביקורות. "Influencer", במסד הנתונים הקולנועיים IMDb (באנגלית) "Influencer", באתר Rotten Tomatoes (באנגלית) "Influencer", באתר Metacritic (באנגלית) "Influencer", במסד הנתונים הקולנועיים KinoPoisk (ברוסית) Influencer (2022) - Soundtracks - IMDb (באנגלית אמריקאית), נבדק ב-2024-01-12 Brad Miska, ‘Influencer’ Poster Unfollowed Ahead of Brooklyn Horror Fest, Bloody Disgusting!, ‏2022-10-05 (באנגלית אמריקאית) Emily Tennant is in Thailand in 'Influencer' Horror Trailer on Shudder | FirstShowing.net, www.firstshowing.net, ‏2023-05-04 (באנגלית אמריקאית) Influencer - Rotten Tomatoes, www.rottentomatoes.com, ‏2023-05-26 (באנגלית) Influencer, www.metacritic.com (באנגלית)